വി.എം. ഗിരിജ

സമകാലീന മലയാളസാഹിത്യത്തിലെ ശ്രദ്ധേയയായ ഒരു എഴുത്തുകാരിയാണ്‌ കവയിത്രിയായ വി.എം. ഗിരിജ. മലയാളത്തിലെ പുതുനിരക്കവികളെ അവതരിപ്പിച്ചുകൊണ്ട് ആറ്റൂർ രവിവർമ്മ 1999-ൽ എഡിറ്റുചെയ്ത പുതുമൊഴിവഴികൾ എന്ന സമാഹാരത്തിൽ ഗിരിജയുടെ കവിതകൾ ഉൾപ്പെട്ടിരുന്നു. പ്രണയം ഒരാൽബം എന്ന ആദ്യകവിതാസമാഹാരം പ്രേം- ഏക് ആൽബം എന്ന പേരിൽ ഹിന്ദിയിലേക്ക് വിവർത്തനം ചെയ്യപ്പെട്ടിട്ടുണ്ട്. വി.എം. ഗിരിജയുടെ കവിതകൾ കേരളത്തിലെ സർവ്വകലാശാലകളിൽ പഠനവിഷയമാണ്http://www.universityofcalicut.info/syl/Malayalam_Sylla_16.pdf  പേജ് 59.

 ജീവിതരേഖ 
1961-ൽ ഷൊർണൂരിനടുത്തുള്ള പരുത്തിപ്രയിൽ‌‍ ജനിച്ചു. വിദ്യാർത്ഥിയായിരുന്ന കാലത്ത് മാതൃഭൂമി ആഴ്ചപ്പതിപ്പിൽ ബാലപംക്തിയിൽ എഴുതിത്തുടങ്ങി. പട്ടാമ്പി കോളേജിൽ വിദ്യാഭ്യാസം. 1983 ൽ ആകാശവാണിയിൽ അനൗൺസർ ആയി ജോലിയ്ക്ക് ചേർന്ന ഗിരിജ 2021 ൽ 38 വർഷത്തെ സേവനത്തിനുശേഷം കൊച്ചി നിലയത്തിൽ നിന്ന് വിരമിച്ചു.

പുതിയൊരു ഉൾപ്രേരണാസ്പദമായ സമ്പദ് വ്യവസ്ഥയേയും (Libidinal Economy), ഒരു പ്രതിഭാഷയെ—പുരുഷയുക്തിയെ കീഴടക്കാൻ പര്യാപ്തമായ ഒരു 'അമ്മമൊഴി'യെ—യും പിന്തുടരുകയാണ് സമകാലികകവിതയിൽ സുഗതകുമാരി, വിജയലക്ഷ്മി, സാവിത്രി രാജീവൻ വി.എം. ഗിരിജ, റോസ്മേരി തുടങ്ങിയ കവികൾ എന്ന് സച്ചിദാനന്ദൻ അഭിപ്രായപ്പെടുന്നു.
വി എം ഗിരിജ മലയാളത്തിൽ പതിനൊന്നു പുസ്തകങ്ങൾ പ്രസിദ്ധീകരിച്ചിട്ടുണ്ട്.

 കുടുംബം 
അച്ഛൻ:വടക്കേപ്പാട്ടു മനയ്ക്കൽ വാസുദേവൻ ഭട്ടതിരിപ്പാട്

അമ്മ:ഗൗരി

ഭർത്താവ്:സി.ആർ. നീലകണ്ഠൻ 

മക്കൾ:ആർദ്ര, ആർച്ച

 കൃതികൾ 
പ്രണയം ഒരാൽബം-ചിത്തിര ബുക്സ്, 1997
 പ്രേം ഏക് ആൽബം (1999)
ജീവജലം-കറന്റ് ബുക്സ്, 2004
പാവയൂണ് - സൈൻ ബുക്സ്, തിരുവനന്തപുരം 2007
 പെണ്ണുങ്ങൾ കാണാത്ത പാതിരാനേരങ്ങൾ (2011)
 ഒരിടത്തൊരിടത്തൊരിടത്ത് (2012)
 പൂച്ചയുറക്കം (2014)
ഇരുപക്ഷംപെടുമിന്ദുവല്ല ഞാൻ - സൈകതം ബുക്സ്, കോതമംഗലം 2015
 കടലോരവീട് (2015)
 പാവയൂണ് (Illustrated Version) 2015
 മൂന്ന് ദീർഘ കവിതകൾ(2017)
 ബുദ്ധപൂർണ്ണിമ (2017)
 സ്പർശം (2021)
 എന്റെ പഞ്ചാര ഓറഞ്ച് മരം (2023)
 കാടാണവന്നുടുപ്പും വീടും (2024)
 ചിറമണ്ണൂർ ടു ഷൊറണ്ണൂർ - ഒരു ദേശവഴിയുടെ കഥ (2025)  

പുരസ്കാരങ്ങൾ  
 കേരള സാഹിത്യ അക്കാദമി പുരസ്കാരം (2018)http://keralasahityaakademi.org/pdf/Award_2018.pdf
 ചങ്ങമ്പുഴ പുരസ്കാരം
 ബഷീർ അമ്മ മലയാളം പുരസ്കാരം
 ആശാൻ സ്മാരക കവിതാ പുരസ്‌കാരം
 പന്തളം കേരളവർമ കവിതാ പുരസ്കാരം

അവലംബം

 പുറം കണ്ണികൾ 
വി.എം.ഗിരിജയുടെ കവിതകൾ 
കാടിനുത്സവം കടലിനുത്സവം : ഗിരിജയുടെ കവിതകളെക്കുറിച്ച് മനോജ് കുറൂരിന്റെ പഠനം



വർഗ്ഗം:1961-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളകവികൾ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:മലയാളകവയിത്രികൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ